
	Krajevna skupnost Drska Novo mesto

Ulica Slavka Gruma 9 
8000 Novo mesto

Spoštovani krajani!


Mestna občina Novo mesto pripravlja predlog spremembe prometne ureditve na delu Šegove ulice (pri vrstnih hišah) ter v zalednih ulicah, kjer bi se morali novi prometni ureditvi ustrezno prilagoditi.
Predlagane spremembe se najbolj neposredno dotikajo stanovalcev ob sami trasi, predvsem lastnikov vrstnih hiš, deloma pa tudi prebivalcev Cesarjeve in Volčičeve ulice. Ker želijo morebitne rešitve oblikovati v sodelovanju s krajani, bi vas radi vključili že v začetni fazi priprave predloga.
Vabimo vas na skupni sestanek, ki bo v sredo, 23.9.1016 ob 16,00 uri v jedilnici Osnovne šole Drska, na katerem bodo krajanom predstavljena izhodišča ter bomo izvedli odprto razpravo o možnih rešitvah.
Osrednja tema srečanja bo možnost spremembe prometnega režima na Šegovi ulici in prilagoditev prometne ureditve v okoliških ulicah. Glede na to, da izgradnja šmihelske obvoznice v doglednem času očitno še ne bo realizirana, ter ob upoštevanju prostorskih omejitev same ulice, želi MO Novo mesto preveriti, ali bi bilo mogoče del prometnih težav omiliti s spremembo organizacije prometa, med drugim tudi z uvedbo enosmernega prometnega režima.
Lepo vabljeni!

